Alfred Döblin

**Alfred Döblin**, nado o 10 de agosto de 1878 en Stettin, Pomerania, (actualmente Szczecin (Polonia) e finado o 26 de xuño de 1957 en Emmendingen, foi un médico e escritor alemán expresionista.

## Vida 
### 1878-1918 
Fillo dun xastre xudeu, mudouse a Berlín coa súa familia en 1898, onde estudou medicina. Durante a súa época de estudante interesouse na filosofía, sobre todo en Immanuel Kant, Arthur Schopenhauer e Friedrich Nietzsche. Tras rematar os estudos, traballou como xornalista en Ratisbona e Berlín, antes de lograr un posto como psiquiatra no barrio obreiro de Alexanderplatz.

Durante este tempo escribiu varias novelas, pero ningunha foi publicada ata 1915. Ese ano publicouse *Die Drei Sprünge des Wang-lun* (*Os tres saltos de Wang-lun*), que gañou o Premio Theodor Fontane.

Durante a primeira guerra mundial exerceu de médico no exército alemán, pero continuou escribindo. Desta época é a novela histórica *Wallenstein*, situada na Guerra dos 30 anos.

### 1919-1933 
En 1920 afiliouse á Schutzverband Deutscher Schriftsteller (Asociación de Escritores Alemáns) e en 1924 converteuse no seu presidente. Foi membro do grupo 1925 xunto a Bertolt Brecht.

En 1929 publicouse *Berlin Alexanderplatz*. Escrita parcialmente en alemán coloquial, mezclando varios puntos de vista, voces e niveis do idioma, cun estilo parecido a James Joyce, conta a historia de Franz Biberkopf, un ex-convicto que se ve arrastrado cada vez máis nun submundo de crime e delincuencia do que non pode escapar.

El mesmo colaborou na primeira versión cinematográfica da novela, dirixida en 1931 por Piel Jutzi. A historia de Franz Biberkopf foi adaptada para a televisión en 1980 por Rainer Werner Fassbinder nunha serie de catorce capítulos.

### 1933-1957 
Cando os nazis chegaron ó poder en Alemaña, Döblin fuxiu a Suíza e logo ós Estados Unidos, onde traballou para a Metro-Goldwyn-Mayer en Hollywood.

En 1941 converteuse ó catolicismo influenciado polas súas lecturas de Søren Kierkegaard e Baruch Spinoza.

En 1945 volveu a Europa traballando para o Ministerio de Cultura de Francia. Volveu a Alemaña e instalouse en Baden-Baden, onde traballou como editor dunha revista pero, desgustado polo contorno político do seu país natal, volveu a Francia, país do que tiña a nacionalidade desde 1936.

As súas dúas obras máis importantes dese período son a novela histórica *November 1918* e *Hamlet*, onde expresa as súas esperanzas para Europa.

En 1956 ingresou nun sanatorio, onde permaneceu practicamente paralizado ata a súa morte.

## Obra 
* *Dissertation: Gedächtnisstörungen bei der Korsakoffschen Psychose* (1905). Tropen Verlag, Berlín 2006. ISBN 3-932170-86-5
* *Der Ritter Blaubart* (1911), Erzählung
* *Die Ermordung einer Butterblume* (1913), Erzählungen
* *Die drei Sprünge des Wang-lun* (novela, 1915).
* *Wadzeks Kampf mit der Dampfturbine* (novela, 1918).
* *Wallenstein* (Novela histórica expresionista, 1920).
* *Die beiden Freundinnen und ihr Giftmord* (1924), Erzählung
* *Berge, Meere und Giganten* (novela, 1924; editada en 1932 como *Giganten*)
* *Reise in Polen* (1925), Bericht
* *Manas* (1927), Versepos (zum Stoff, dem kirgisischen Nationalepos Manas, siehe Manas (Epos))
* *Der Feldzeugmeister Cratz. Der Kaplan* (1927). Erzählungen Weltgeist, Berlín 1927 (die 1. Erz. wieder in: Neue deutsche Erzähler Bd. 1 (Max Brod u.a.) Paul Franke, Berlín o.J. (1930))
* *Berlin Alexanderplatz* (novela, 1929).
* *Unser Dasein* (1933), "Zwischentexte"
* *Babylonische Wanderung* (novela, 1934).
* *Pardon wird nicht gegeben* (novela, 1935).
* *Bürger und Soldaten 1918* (novela, 1939), Roman (später umgearbeitet zu Bd. 1 de novembro de 1918)
* *November 1918. Eine deutsche Revolution* (novela 1949-50). Roman in vier Bänden
* *Hamlet oder Die lange Nacht nimmt ein Ende* (novela, 1956).